**Cynnig Gofal Plant – Cwestiynau Cyffredin am Daliadau Ychwanegol**

***C: A yw fy narparwr gofal plant yn gallu codi tâl arnaf am gostau ychwanegol?***

A: Ydy, mae'r Cynnig Gofal Plant yn darparu cyllid gofal plant wedi’i ariannu, nid gofal plant 'am ddim'. Gall eich darparwr gofal plant godi tâl arnoch yn uniongyrchol am fwyd, trafnidiaeth a gweithgareddau achlysurol oddi ar y safle (nid gweithgareddau arferol).

Mae taliadau bwyd yn cael eu pennu gan Lywodraeth Cymru ar:

* **£3** y pryd bwyd
* Byrbrydau: **£1**
* Gofal dydd llawn (tua 10 awr. 3 pryd a 2 fyrbryd): uchafswm o **£10.80**
* Sesiwn hanner diwrnod (tua 5.5 awr. 2 bryd ac 1 byrbryd): uchafswm o **£6.90**

Mae costau trafnidiaeth yn amrywio yn dibynnu ar y lleoliad a'r math o drafnidiaeth, felly gall y darparwr gofal plant benderfynu ar y ffioedd.

Efallai na fydd eich darparwr gofal plant yn codi tâl arnoch am fwyd a thrafnidiaeth yn uniongyrchol. Gellir cynnwys y taliadau hyn yn eu ffioedd. Os oes gennych ymholiadau, trafodwch y ffioedd gyda'ch darparwr gofal plant cyn llofnodi contract**.**

***C: A gaf i ddefnyddio'r cyllid Cynnig Gofal Plant i dalu am ffioedd cadw/blaendaliadau /ffioedd dal?***

A: Na, mae'r cyllid Cynnig Gofal Plant yn helpu i dalu am gostau gofal plant gwirioneddol yn unig. Rhaid i unrhyw gostau ychwanegol gael eu talu gan y rhiant.

***C: A all fy narparwr gofal plant godi tâl ychwanegol arna i os nad yw'r Cynnig Gofal Plant yn talu eu ffioedd?***

A: Rhaid i ddarparwyr gofal plant fod yn ymarferol wrth ddarparu'r Cynnig Gofal Plant. Os yw darparwyr fel arfer yn codi tâl ar rieni fesul diwrnod/hanner diwrnod/sesiwn, gall y darparwr gofal plant hawlio'r gyfradd hon gan y Cynnig Gofal Plant.

Os yw’r cyfraddau dyddiol/hanner diwrnod/sesiwn yn fwy na nifer yr oriau a ariennir drwy’r Cynnig Gofal Plant, gallai rhieni orfod talu’r gwahaniaeth yn uniongyrchol i’r darparwr gofal plant.

Ni all darparwyr gofal plant godi tâl ar rieni sy'n derbyn y Cynnig Gofal Plant am rywbeth nad ydynt yn codi tâl ar rieni nad ydynt ar y Cynnig Gofal Plant amdano.

***C: A gaf i ddefnyddio cynlluniau eraill ariannu gofal plant y Llywodraeth ar yr un pryd â'r Cynnig Gofal Plant?***

1. Gallwch, os ydych yn gymwys, gallwch ddefnyddio'r [Cynllun Gofal Plant Di-dreth](https://www.gov.uk/tax-free-childcare) **NEU** [elfen gofal plant y Credyd Cynhwysol](https://www.gov.uk/help-with-childcare-costs/universal-credit) i helpu i dalu am gostau gofal plant nad ydynt yn dod o dan y Cynnig Gofal Plant.

***C: A oes rhaid i ddarparwyr gofal plant gynnig lle i mi pan fyddaf eisiau defnyddio fy oriau Cynnig Gofal Plant?***

A: Rhaid i ddarparwyr gofal plant gydymffurfio â rheoliadau [Arolygiaeth Gofal Cymru](https://www.careinspectorate.wales/) Llywodraeth Cymru, sy'n cyfyngu ar faint o blant y gallant ofalu amdanynt, yn dibynnu ar ofod a staffio, er mwyn sicrhau diogelwch a lles pob plentyn. Rhaid i rieni bob amser wirio gyda'u darparwr gofal plant y gallant ddarparu ar gyfer eu plant cyn gofyn am oriau Cynnig Gofal Plant trwy eu cyfrif Cynnig Gofal Plant ar-lein.

**Gwefannau Defnyddiol:** [www.llyw.cymru/cael-30-awr-o-ofal-plant-ar-gyfer-plant-3-4-oed](http://www.llyw.cymru/cael-30-awr-o-ofal-plant-ar-gyfer-plant-3-4-oed)

[www.childcarechoices.gov.uk](http://www.Childcarechoices.gov.uk)